cyanic-selkie/wikianc huggingface dataset:
Dasyatis geijskesi
Dasyatis geijskesi Dasyatis generoko animalia da. Arrainen barruko Dasyatidae familian sailkatzen da.
Janiópolis
Janiópolis Brasilgo udalerri bat da, Paraná estatuan kokatua. biztanle ditu 0 km²ko eremuan.
Alejandro de la Sota Martínez
Alejandro de la Sota Martínez (Pontevedra, Galizia, 1913ko urriaren 20a - 1996ko otsailaren 14a) galiziar arkitektoa izan zen.
Espainiako Estatuko XX. mendeko arkitekturako maisu handienetako bat izan zen, arkitektura arrazionalista eta soil, purista baten ordezkaria.
Biografia
Madrilen egin zituen ikasketak. 1956-1972 bitartean eskolak eman zituen Madrilgo Arkitekturako Goi Eskola Teknikoan.
Obrak
Bere lanen artean aipagarriak dira eraikuntza zibil batzuk: Tarragonako Gobernu Zibila (1954-1957); Madrilgo Aurrezki Posta Kutxako kalkulu zentroa (1975); Leongo Posta eta Telekomunikazioen egoitza berria (1981); Zaragozako epaitegi berriak (1986). Aipagarriak ditu, halaber, eskola eta unibertsitate inguruko eraikuntzak: César Carlos ikasle egoitza (Madril, 1967); Sevillako Unibertsitateko ikasgelak (1972). Etxebizitzen alorrean egindako lanen artean, berriz, aipagarriak ditu, besteak beste, Miraflores de la Sierrako udalekua (Madril, 1957); etxebizitza sail bat Salamancan (1963); eta familia bakarreko zenbait etxebizitza: Varela (Collado Mediano, Madril, 1964); Guzmán (Santo Domingo, Madril, 1972); Domínguez (La Caeyra, Pontevedra, 1976). Azkenik bere obra ezagunena aipatu behar da: Maravillas eskolako gimnasioa (Madril, 1961).
Münchenstein
Münchenstein Suitzako udalerria da. Basilea Herrialdea kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Orba
Orba esanahi desberdineko hainbat gauza izan daiteke:
Shinya Aikawa
Shinya Aikawa (相川 進也, 1983ko uztailaren 26a - ) Japoniako futbolari ohia da.
Hainbat futbol taldetan jokatu du, esaterako Consadole Sapporo.
Silurus aristotelis
Silurus aristotelis Silurus generoko animalia da. Arrainen barruko Siluridae familian sailkatzen da.
Rokytov pri Humennom
Historia
Idatzizko lehen aipamena 1379. urtekoa da.
Tatsunori Arai
Tatsunori Arai (新居 辰基, 1983ko abenduaren 22a - ) Japoniako futbolari ohia da.
Hainbat futbol taldetan jokatu du, esaterako Consadole Sapporo, Sagan Tosu eta JEF United Chiba.
Juan Martín Leguizamón
Juan Martín Leguizamón Goycoechea (Salta, 1833ko azaroa - Buenos Aires, 1881ko uztaila) politikari, arkeologo, historialari eta idazle argentinarra izan zen, Saltako probintzian XIX. mendearen bigarren erdialdeko politikan eta kulturan parte hartze aktiboa izan zuena.
Biografia
Juan Galo Leguizamón koronelaren semea, haurtzaroa Córdoban igaro zuen, eta bigarren hezkuntzako ikasketak Buenos Airesen egin zituen, non bere literatur joerak zirela eta, Alberto Larroque, Carlos Tomás Souriges eta Francisco Javier Muñiz irakasleen ikasle gogokoenetako bat izan zen.
Saltara itzuli zen 1852an, eta bertan probintzia-diputatu hautatu zuten, kargu hori 1858ra arte bete zuen. 1853an bere probintzian aztarna fosilen gordailu desberdinak ikertzen hasi zen, aldi berean bere liburutegi garrantzitsua eraikitzen hasi zen eta Pilcomayo ibaiaren nabigazioa aztertzea proposatu zuen.
1861etik aurrera probintzia-senataria izan zen, eta behin baino gehiagotan behin-behinean Saltako gobernua izan zuen. Aitarengandik jaso zuen armetarako interesa, eta koronel bihurtu zen probintziako milizietan, probintziako politika konplexuan parte hartuz, tokian tokiko iraultzak barne. Salta hiriko defentsako estatuburu nagusia izan zen 1867an Felipe Varelaren inbasioaren aurka.
Idazle oparoa izan zen, bere idazkera historikoengatik nabarmendu zena, hala nola Martín Miguel de Güemes, Manuel Belgrano eta Bernardino Rivadaviaren biografiak eta Historia de Salta liburua. Aipagarriak dira Boliviarekiko mugen inguruko itunak, hainbat liburutan, eta beste bat Txilerekin. Bere idazki antropologikoek bere probintziako populazio prehispanikoei buruzko oharrak biltzen dituzte. Saltako ongintzako sozietatea, bere hiriko eskola normala, Saltako liburutegi publikoa eta museoa, eta beste hainbat erakunde publiko sortu zituen.
Buenos Airesen hil zen 1881ean.
Primož Gliha
Primož Gliha (1967ko urriaren 8a - ) Esloveniako futbolaria da.
Armadura (jantzia)
Armadura soldaduek babesteko janzten zuten burdinazko jantzia da. Izena latinezko armatura (armak edo tresneria) hitzetik dator.
Bere helburua soldaduen gorputza babestea da eta denboraren poderioz, beste tresna militarren moduan, aldatuz joan da.
Mark Twain
Samuel Langhorne Clemens «Mark Twain» ezizenaz ezaguna (Florida, Missouri, AEB, 1835eko azaroaren 30a - Redding, Connecticut, 1910eko apirilaren 21a), jatorri eskoziarreko idazle estatubatuar ospetsua izan zen. AEBko umoregilerik nagusitzat jo izan dute, eta William Faulknerek esan zuen Ameriketako idazlerik handienetakoa zela ingelesez idatzitako literaturan. Ospe handiko lanak idatzi zituen, A Connecticut Yankee in King Arthur's Court (1889) eta Pudd'nhead Wilson (1894), esaterako, eta The Gilded Age: A Tale of Today (1873) Charles Dudley Warnerrekin batera, baina bere lanik ezagunenak Tom Sawyer-en abenturak eta Huckleberry Finn-en abenturak dira ; azken horri, maiz, Ameriketako nobela handia deitu izan zaio. Batez ere, eleberriak idatzi zituen.
Twain Hannibalen (Missouri) hazi zen, geroago Tom Sawyer eta Huckleberry Finn-en eszenatokia izan zena. Inprimategi batean, ikasketak egin zituen, eta, ondoren, tipografia lanetan aritu zen, Orion Clemens bere anaia nagusiaren egunkarian artikuluak idazten lagunduz. Geroago, Mississippi ibaian, ibai-ontzien pilotu izan zen mendebaldera joan aurretik, Nevadan Orion anaiarekin bat egiteko. Umorez aipatu zuen meatzaritzan izan zuen arrakastarik eza, eta Virginia City Territorial Enterpriserako kazetaritzara jo zuen. Bere umorezko The Celebrated Jumping Frog of Calaveras County ipuina 1865ean argitaratu zen, Kaliforniako Angels Camp-eko Angels Hotelean entzun zuen istorio batean oinarrituta, non meatzari gisa denbora pixka bat eman baitzuen. Istorio laburrak arreta piztu zuen nazioartean, eta frantsesera ere itzuli zuten. Bere adimenak eta satirak, prosan eta hizkeran, kritikarien eta kideen laudorioak irabazi zituen, eta presidente, artista, industrialari eta Europako erregeen laguna izan zen. Hasieran, amerikar inperialista sutsua izan bazen ere (Hawaiiko uharteetan amerikar interesen alde gogor hitz egin zuen), gero, Amerikako Liga Antiinperialistako presidenteorde izan zen 1901etik 1910ean hil zen arte, Filipinetako eta Amerikako Gerraren aurka gogor agertuz.
Twainek diru asko irabazi zuen bere idazkera eta hitzaldietatik, baina zatirik handiena galdu zuten enpresetan inbertitu zuen, hala nola Paige Compositorean bere konplexutasunagatik eta zehaztasun gabeziagatik huts egin zuen tipografia mekaniko batean. Atzerapauso finantzario horien harira, porrot-aitorpena aurkeztu zuen, baina, denborarekin, bere finantza arazoak gainditu zituen Henry Huttleston Rogers Standard Oil-eko zuzendariaren laguntzarekin. Azkenean, bere hartzekodun guztiei ordaindu zien osorik, nahiz eta porrotaren adierazpenak ez zuen horretara behartzen.
Twain Halley kometaren agerpena eta gutxira jaio zen, eta harekin aterako zela iragarri ere zuen, eta kometa Lurretik hurbilen egon eta hurrengo egunean hil zen.
Biografia
Samuel Langhorn Clemens izenarekin jaio zen Floridan Mark Twain, 1835eko azaroaren 30ean, Halley kometa pasatu zen unean. Gurasoak hara joanak ziren, denda baten, etxalde baten eta 20 bat esklabo beltzen jabe zen John osaba aberatsaren ondora. Samuelek 4 urte besterik ez zituenean, sendi osoa inguruan zegoen Hannibalera lekualdatu zen, Mississippi ertzera, eta hantxe hasi zituen ikasketak. Hannibal izango zen Tom Sawyer-ren abenturak eta Huckleberry Finn-en abenturak eleberrietan agertuko zen irudimenezko San Petersburgo herriaren oinarri. Garai hartan, Missouri estatu esklabista zen, eta gai hori maiz agertuko da bere idatzietan. 1847ko martxoan, Samuelek 12 urte zituenean, pneumoniak jota aita hil zen. Ikasketak hortxe amaitu behar izan zituen eta, hurrengo urtean, inprenta batean hasi zen ikasle, gerora, tipografo izatera iritsiko zelarik.
Pequizeiro
Pequizeiro Brasilgo udalerri bat da, Tocantins estatuan kokatua. biztanle ditu 0 km²ko eremuan.
Mark Twain
Biografia
1851n, bidaia istorio laburrak argitaratzen hasi zen anaia zaharragoa zen Orionen Journal de Muscatine zelakoan. Anaia honekin hasiko ditu hainbat abentura, diru aise irabazi nahian. San Luis, Cincinnati, New York, Filadelfia eta beste hiri batzuetako inprentetan aritu zen lanean. Keoku-n, Aiowan ibai-gidaria izateko ikasi, eta 1861 arte horrelako lanetan ibili zen Mississipi ibaian, Bizi izandako eskarmentu honetatik hartu zuen ezizena.
The Orion
The Orion, Ameriketako Estatu Batuetako New York hirian dagoen bulego etxe orratz bat da. Guztira 184 metro eta 58 solairu dauzka eta 2006an amaitu zuten eraikitzen.
Mark Twain
Biografia
Gerra zibilak ibaiko trafikoa eten egin zuen.Sezesio gerran soldadu izan zen Konfederazioaren alde. Ondoren, egurrarekin negoziatu zuen eta Nevadako zilar meategi batean ere bai. Azken leku honetan, 1862an, hasi zen Virginiako Territorial Enterpriseentzat kazetari lanetan. Hurrengo urtean, Mark Twain ezizena hasi zen erabiltzen. Ibai-nabigazioan erabilitako kontzeptua zen, ontziaren zingo edo kalatua ezagutzeaz gain, zundaz ibaiaren sakoneraren neurketa egitea ezinbestekoa da. Konprobaketa egiten zenean itsastarrak “Mark Twain” esaera erabiltzen zuen, hark bi besabeteko sakonera zuela adierazteko, safe water edo "sakonera nahikoa" lurrunontzientzat, itsasketa segurua zela esan nahi zuen. Esaera tipiko hau bereganatu zuen eta beltzen kantuetan ere agertzen zen.
The Orion
Cetra/Ruddy arkitekto taldeak diseinatu zuen.
Mark Twain
Hondamena eta heriotza
Linotipia berri batean inbertitu zuen, Paige linotipia, eta erabateko porrotera eraman zuen 1893an. Hitzaldiak emanez AEBn eta mundu guztian zehar, nola edo hala, lortu zuen zenbaki gorriak uxatzea. 1897an, Following the Equator idatzi zuen eta, garai hartan, Ulysses S. Grant presidentea memoriak editatzeko prest jarri zituen. Porrot ekonomikoarekin batera, zorigaitzak hartu zuen sendia. Meningitisak eraman zuen Susy, alaba zaharrena; Livy emaztea ezgaitua geratu zen eta, deskuido batean, beste seme bat hil zitzaion. Behar ekonomikoei ihes egin ezinik, idazlea ezkortasunean murgildu zen, bera ere konturatu zen idazten zuena argitaraezina zela garai hartan; horregatik utzi zuen ondo lotuta, bera hil eta gero editatzeko agindua. Livy eta biek bidaia nekagarri bat egin zuten Hegoafrika, Kalkuta, Australia eta Zeelanda Berrian zehar, hitzaldiak emanez. Azkenean, New Yorken geratu ziren bizitzen. 1904an, emaztea Florentzian hil zen eta, sei urte geroago, alaba hil zitzaion bat-batean. Gorabehera guzti horien ondoren, ezin izan zen errekuperatu eta, handik lau hilabetera, 1910eko apirilaren 21ean, hilko zen Reddingen, Connecticuten.
Mundu osoan izan zen ospetsua eta, 1907an, Oxfordeko unibertsitateak (Erresuma Batua) honoris causa doktoratu zuen.
Lan literarioa
Haur literaturako egile ezaguna da Mark Twain, batez ere Huckleberry Finn-en abenturak  eta Tom Sawyer-en abenturak liburuengatik. Hala ere, bere lan oparoa da, fikziozkoak ez diren lanak ere idatzi izan ditu.
Cisticola natalensis
Cisticola natalensis Cisticola generoko animalia da. Hegaztien barruko Cisticolidae familian sailkatua dago.
Mark Twain
Lan literarioa
Arrakasta The Innocents Abroad (1869) liburuarekin lortu zuen lehen aldiz. Lur Santutik eta Europatik bidaiatu ondoren egindako erreportajea da. Hasieran prentsako kronikak idazten zituen, Alta California egunkariarentzat. Bere bibliografia gehiena ezaguna ez den arren, lan hau idazlea bizirik zegoela gehien saldutako liburua da. 1867. urtean New Yorketik Lurralde Santura eginiko bidaiaren ibilaldira gerturarazten digun liburua da. Europa zeharkatzen du, Paris‚ Milan‚ Venezia‚ Florentzia‚ Erroma eta Atenas ezagutarazten. Agian antolaturiko bidaienen lehenetarikoa zen, Quaker City izeneko itsasontziaz.
1870an ezkondu eta handik aurrera, bere lan literarioan, esperientzia pertsonalak baztertu eta fikzioa lantzen hasi zen. Bere bizitzaren aldi emankorrena izan zen, eta hogei urtea iraun zuen aldi horrek. Bere obraren bizitasun eta umorea bere bizitzaren zoriontasunaren isla da. 1879an idatzi zuen istorio bat bere alabei kontatzeko: The Purloining of Principe Margarine zuen izenburua, eta Parisen eginiko egonaldi batean sortu zuen. Hilondoan argitaratutako azkena izan zen, 2001. urtean. 1894.urtetik aurrera, gertaera zorigaiztoko batzuk bizi ondoren, bere idatziak ezkorragoak bihurtu ziren, bere bizitzako saminaren eta sufrimenduaren isla bezala: Pudd'nhead Wilson(1894), The Mysterious Stranger atalka idatzitako eleberria (1897-1908) eta hilondoan argitaratutako lana. (1916)
Ikuspegi orokorra
Twainek bertso arin eta umoretsuak idazten hasi zuen bere ibilbidea, baina gizateriaren hutsalkeria, hipokresia eta ekintza hiltzaileen kronista bihurtu zen. Karreraren erdialdean, umore aberatsa, narrazio sendoa eta kritika soziala uztartu zituen Huckleberry Finnen. Hizkera kolokiala erreproduzitzen maisua izan zen, eta amerikar gai eta hizkuntzaren gainean eraikitako literatura amerikar bereizgarria sortzen eta hedatzen lagundu zuen.
Bere lan asko alboratu egin dira zenbait arrazoirengatik. Huckleberry Finnen abenturak behin eta berriz alboratu izan dira Amerikako lizeoetan, batez ere, nigger hitza maiz erabiltzeagatik, XIX. mendean beltzentzat erabili ohi den iraina.
Twainen lanen bibliografia osoa biltzea ia ezinezkoa da idatzi zituen pieza ugariengatik (askotan, egunkari ilunetan) eta hainbat izenorde erabili zituelako. Gainera, bere hitzaldi eta hitzaldien zati handi bat galdu egin da, edo ez dira grabatu; horrela, Twainen lanen bilketa etengabeko prozesu bat da. Ikertzaileek argitaratutako materiala berriki aurkitu zuten 1995ean eta 2015ean.
Hasierako kazetaritza eta bidaia-koadernoak
Twain Virginia Cityko Territorial Enterprise egunkarian idazten zuen, 1863an, Tom Fitch abokatua ezagutu zuenean, Virginia Daily Union egunkari lehiakidearen editorea eta Pazifikoko zilarrezko mingaineko hizlaria izenordez ezaguna. Fitchi aitortu zion bere lehen ikasgai errentagarria idatziz eman izana. Geroago, Twainek komentatu zuen: «Lehenengo hitzaldia ematen hasi nintzenean, eta nire lehen idatzietan, nire ideia bakarra ikusten eta entzuten nuen guztiaren kapital komiko egitea zen». 1866an, Sandwich uharteei buruzko hitzaldia aurkeztu zion jendetza bati Washoe City-n, Nevadan. Ondoren, Fitchek esan zion:
Egun horietan, Twain Sagebrush Eskolako idazle bilakatu zen; beranduago, bere kide ospetsuen gisa ezagutu zen. Bere lehen lan garrantzitsua The Celebrated Jumping Frog of Calaveras County izan zen, 1865eko azaroaren 18an New York Saturday Press aldizkarian argitaratua. Ospe handia hartu ondoren, Sacramento Union-ek bere bidaia-esperientziei buruzko eskutitzak idazteko enkargua egin zion. Lan horretarako egin zuen lehen bidaia Ajax baporean bidaiatzeA izan zen Sandwich uharteetara (Hawaii) egindako estreinako bidaian. Bitartean, egunkariari, argitaratzeko ziren gutunak bidaltzen zizkion, bere bizipenen kronika umorez idatzita. Gutun horiek San Frantzisko Alta Kaliforniako egunkariarekin egindako lanaren sorrera izan zirela frogatu zen, zeinak Panamako istmotik zehar San Frantziskotik New Yorkera bidaiatzeko berriemaile izendatu zuen.
1867ko ekainaren 8an, Quaker City aisia-ontzian itsasoratu zen bost hilabetez, eta, bidaia horren ondorioz, The Innocents Abroad edo The New Pilgrims' Progress argitaratu zen. 1872an, bere bigarren literatura-bidaia argitaratu zuen, Roughing It, Missouritik Nevadara egindako bidaiaren, ondorengo Amerikako Mendebaldean izandako bizitzaren eta Hawaiira egindako bisitaren kontakizun gisa. Liburuak Amerikako eta Mendebaldeko gizartea satirizatzen du Innocentsek Europako eta Ekialde Hurbileko hainbat herrialderi kritika egiten zien modu berean. Bere hurrengo lana The Gilded Age: A Tale of Today izan zen, eleberria idazteko lehen saiakera. Charles Dudley Warner bizilagunarekin idatzitako liburua bere kolaborazio bakarra da.
Twainen hurrengo lana Mississippi ibaian izandako esperientzietan oinarritu zen. Old Times on the Mississippi 1875ean Atlantic Monthly aldizkarian argitaratutako zirriborro sorta bat izan zen, erromantizismoarekin zuen desilusioa erakusten zuena. Old Times, azkenean, Life of the Mississippiren abiapuntu bilakatu zen.
Tom Sawyer eta Huckleberry Finn
Twainen hurrengo argitalpen nagusia Tom Sawyer-en abenturak izan zen, Hannibaleko gaztaroan oinarritzen dena. Txikitan, Twainen eredua izan zen Tom Sawyer, John Briggs eta Will Bowen eskolakideen arrastoekin. Liburuak Huckleberry Finn-en abenturak ere aurkezten du bigarren mailako rol batean, Twainen haurtzaroko Tom Blankenship lagunean oinarrituta.
The Prince and the Pauper-ek ez zuen hain harrera ona izan, gaur egun, zineman eta literaturan ohikoa den istorio bat izan arren. Liburuak fisikoki berdinak diren eta egun berean jaiotako bi mutilen istorioa kontatzen du, eta iruzkin sozial gisa jokatzen du printzea eta pobrea lekuz aldatzen direnean. Twainek Huckleberry Finn-en abenturak hasita zuen (osatzeko, etengabe, arazoak izan zituena), eta A Tramp Abroad bere bidaia-liburua osatu zuen, Europa erdialdean eta hegoaldean zehar egindako bidaiak deskribatzen dituena.
Twainek argitaratutako hurrengo lan nagusia Huckleberry Finn-en abenturak izan zen, eta estatubatuar idazle aipagarri gisa berretsi zuen. Batzuek lehen eleberri amerikar handia izendatu izan dute, eta liburua derrigorrezko irakurketa bihurtu da Estatu Batuetako ikastetxe askotan. Huckleberry Finn, izan ere, Tom Sawyerren adar bat zen, eta aurrekoa baino tonu serioagoa zuen. Laurehun orri eskuizkribatu ziren 1876aren erdialdean, Tom Sawyer argitaratu eta berehala. Huckleberry Finnen azken bosgarrenaren gainean, polemika handia dago. Batzuek diote Twainek nerbio-porrota bizi izan zuela, Leo Marx kritikariak dioenez. Ernest Hemingwayk, behin, hauxe esan zuen Huckleberry Finn-i buruz:
Hemingwayk saiakera berean ere idatzi zuen:
Huckleberry Finn-en amaitutakoan, Twainek Life on the Mississippi idatzi zuen, eta horrek eragin handia izan omen zuen eleberrian. Bidaia-lanak Twainen oroitzapenak eta esperientzia berriak kontatzen ditu Mississippi ibaian 22 urtez kanpoan egon ostean. Bertan, Mark Twain zela itsasontzia ur seguruan zegoenean egindako deia ere azaltzen du, bi (twain) braza (12 oin edo 3,7 metro) sakonera adieraziz.
McDowell-en kobazuloak —gaur egun Hannibal-eko (Missouri) Mark Twainen haitzuloa izenez ezagutzen eta Twainen Tom Sawyerren abenturak liburuan maiz aipatzen dena— «Sam Clemens» izena du (Twainen benetako izena) horman Twainek berak grabatua.
Gutun idazketa
Twainek Ulysses S. Grant presidentearen Memoriak ekoiztu zituen Charles L. Webster and Company argitaletxe hasiberriaren bitartez, zeinaren jabea zen Charles L. Webster-ekin batera, ezkontzaz bere iloba
Garai horretan, The Private History of a Campaign That Failed ere idatzi zuen The Century aldizkarirako. Pieza horrek Gerra Zibilean milizia konfederatu batean izandako bi asteko egonaldia zehazten du. Ondoren, A Connecticut Yankee in King Arthur's Court-en zentratu zen, The Prince and the Pauper-en fikzio historikoaren estilo berarekin idatzia. Connecticut Yankee-k arau politiko eta sozialen zentzugabekeriak erakutsi zituen Arturo erregearen gortean ezarriz. Liburua 1885eko abenduan hasi zuen; gero, hilabete batzuk geroago, 1887ko udara, arte alboratuta utzi zuen, eta, azkenean, 1889ko udaberrian amaitu zuen.
Bere eskala handiko hurrengo lana Pudd'nhead Wilson izan zen, azkar idatzi zuena, etsi-etsian porrota saihesten saiatzen ari baitzen. 1893ko azaroaren 12tik abenduaren 14ra, Twainek 60.000 hitz idatzi zituen eleberrirako. Kritikariek (nortzuk?) azkar osatze hori eleberriaren antolakuntza zakarraren eta argumentuaren etengabeko etenaren kausa dela adierazi izan dute. Eleberri horrek bizitzan posizioz aldatzen duten egun berean jaiotako bi mutilen istorioa jasotzen du, Printzea eta Pobrea izenekoak. Century Magazine-n argitaratu zen lehen aldiz seriean, eta, azkenean, liburu moduan argitaratu zenean, Pudd'nhead Wilson agertu zen izenburu nagusi gisa; hala ere, azpitituluek izenburu osoa honela agerarazten dute: The Tragedy of Pudd'nhead Wilson and the Comedy of The Extraordinary Twins.
Twainen hurrengo abentura fikzio puruko obra bat izan zen, Joana Arc-ekoaren Oroitzapen Pertsonalak deitu, eta bere emazteari eskaini zion. Aspaldi esana omen zuen (non?) hori zela gehien harrotzen zuen lana, harengatik jaso zituen kritikak gorabehera. Liburua bere ametsa izan zen txikitatik, eta nerabezaroan Joana Arc-ekoaren bizitza zehazten zuen eskuizkribu bat aurkitu zuela esan zuen. Pieza horrek bere argitaletxea salbatuko zuela sinetsita zegoen. Henry Huttleston Rogers bere finantza-aholkulariak ideia hori baliogabetu zion, eta negozio horretatik guztiz atera zuen Twain, baina, hala ere, liburua argitaratu egin zen.
Fakturak ordaintzeko eta bere negozio-proiektuak aurrera egiteko, Twain gogor hasi zen artikuluak eta iruzkinak idazten etekinak murriztuz, baina ez zen nahikoa. 1894an porrota aurkeztu zuen. Finantza-egoera larrien garai hartan, hainbat literatur kritika argitaratu zituen egunkarietan dirua lortzen laguntzeko. James Fenimore Cooperri iseka egin zion Cooper-en Literary Offenses zehazten zuen artikuluan. Beste egile eta kritikari batzuen oso kritikari zorrotza bihurtu zen; Iradoki zuen Cooperren lana goraipatu baino lehen Thomas Lounsburyk, Brander Matthewsek eta Wilkie Collinsek zerbait irakurri beharko zutela.
George Eliot, Jane Austen eta Robert Louis Stevenson ere Twainen erasopean erori ziren denbora tarte horretan, 1890 inguruan hasi eta hil arte jarraituz. Kalitatezko idazkeratzat jotzen duen hainbat eskutitz eta saiakeratan zehazten du, literatura-kritikaren hortz-atzapar estiloari iturri bat emateaz gain. Laburtasuna, hitz-aukeraren erabilgarritasuna eta errealismoa azpimarratzen ditu; kexu da, adibidez, Cooper-en Deerslayer obra errealista izan nahi duela baina hainbat gabezia dituela. Ironikoki, bere lanetako hainbat (Huckleberry Finn-en abenturak) eta antolakuntzagatik (Pudd'nhead Wilson) kritikatu zituzten gero jarraipen faltagatik.
Twainen emaztea 1904an hil zen bikotea Florentziako Villa di Quarto-n ostatu hartzen ari zela. Denbora pixka bat igaro ondoren, bere emazteak (bere ezkontza-bizitzan zehar de facto editore eta zentsuratzaile) gutxietsi zituen lan batzuk argitaratu zituen. The Mysterious Stranger da agian ezagunena, Satanasek lurrera egindako hainbat bisita irudikatzen dituena. Lan zehatz hori ez zen Twain bizi zela argitaratu. Haren eskuizkribuak hiru bertsio biltzen zituen: 1897 eta 1905 artean idatziak eta Hannibal, Eseldorf eta Print Shop bertsioak deiturikoak. Sortutako nahasmenak bertsio nahasi baten argitalpen zabala ekarri zuen, eta, orain dela gutxi, jatorrizko bertsioak eskuragarri egon dira Twainek idatzi zituen bezala.
Twainen azken lana bere autobiografia izan zen, zeina diktatua eta kapritxoak eta tangenteak ordena ez kronologikoan joanez gero entretenigarriena izango zela uste baitzuen. Artxibozain eta konpilatzaile batzuek biografia modu konbentzionalago batean berrantolatu dute, eta, horrela, Twainen umore eta liburuaren fluxua ezabatu dute. Autobiografiaren lehen liburukia, 736 orrialde baino gehiagokoa, Kaliforniako Unibertsitateak argitaratu zuen 2010eko azaroan, Twainek nahi bezala hil eta 100 urte geroago. Laster ustekabeko best-seller bihurtu zen, eta XIX., XX. eta XXI. mendeetan salduenak diren liburuki berriak argitaratzen dituen egile gutxietako bat bihurtuz Twain.
Jonathan Nanizayamo
Jonathan Nanizayamo (Tours, Frantzia, 1992ko otsailaren 21a) futbolaria da, Errealaren bigarren taldean jokatzen duena, aurrelari gisa. 2012/2013 denboraldiko laugarren jardunaldian lehenengo taldearen zerrendan sartu zen Real Zaragozaren aurka.
Errealera joan baino lehen Nantesen bigarren taldean jokatu zuen. 2013/2014 denboraldia bukatzean, Errealak baja eman zion.
Muttenz
Muttenz Suitzako udalerria da. Basilea Herrialdea kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Schismatorhynchos endecarhapis
Schismatorhynchos endecarhapis Schismatorhynchos generoko animalia da. Arrainen barruko Actinopterygii klasean sailkatzen da, Cyprinidae familian.
Giovanni Antonio Speranza
Giovanni Antonio Speranza (Mantua, 1811-Milan, 1850) italiar musikagile ezaguna izan zen. Bere lan ezagunenak operak dira. Napoliko Kontserbatorian ikasi zuen.
Hiroshi Kichise
Hiroshi Kichise (吉瀬 広志, 1983ko uztailaren 10a - ) Japoniako futbolari ohia da.
Ibi
Ibi esanahi desberdineko hainbat gauza izan daiteke:
Zuojiang Huashan labar-pinturak
Zuojiang Huashan labar-pinturak (txineraz: 花山 壁画) lurralde zabal batean aurki daitezkeen margolanak dira. Margo horiek mendeak dituzte eta Txina hegoaldeko Guangxiko kareharriko labarretan aurkitu dira, Ming ibaiaren mendebaldeko ertzan, Nonggang erreserba naturalean, Yaoda hiriaren lurretan, agian egungo zhuang herriaren aurrekariak. 2016ko uztailaren 15etatik UNESCOren Gizateriaren Ondarearen izendapena dute.
Ezaugarriak
Lurralde horretan 38 leku aurkitu dira. Margo horiek Iuoyue herriaren ohiturak jasotzen dituzte. Margoak ibaiaren gaineko 30 metroetatik 90 metroetara aurkitu diram 170 metroko luzera eta 40 metroko zabalera dituen labar batean. Txinako labar-pintura handienak dira. Guztira 1900 irudi biltzen ditu, 110 taldetan antolatuta. Margo nagusia gorria da; horretarako hematitak eta animalien odola erabili zuten.
Irudietan giza irudiak eta animaliak ikusten dira; horiekin batera, aiztoak, kanpaiak, itsasontziak eta danborrak biltzen dira. Giza irudiak handiagoak dira: batek 150 zm. garaiera du. Datzioa ez dago oso garbi. K.a.V. mendetik K.o. II mende artekoak izan daitezke. Dena dela, karbonoarekin egindako datazio berrien arabera zaharragoak izan daitezke: zaharrenek 16.000 urte izan ditzakete; berrienek 690 urte. Tinako historian kokatuta, Erresumen arteko borroken garaietatik Han dinastia arte joango lirateke.
Rovné (Humennéko barrutia)
Rovné (Zemplénróna) Eslovakiako udalerri bat da, Humennéko barrutian kokatuta. 8,10 km²ko azalera du eta 440 biztanle 2017ko datuen arabera.
Historia
Idatzizko lehen aipamena 1567. urtekoa da.
Lutbelscottio
Lutbelscottio Durrumako San Roman elizan aurkitutako erromatar garaiko estela bat da. Idazkun bat dauka, akitanierazko Lutbelscottio izena duen hildako bati eskainita. San Romango multzo epigrafikoko 19. inskripzioa da. Landare-dekorazioa du. Estelaren goiko zatian aurrera begiratzen duen gizaki baten irudia dago, bi besoekin plater erlijiosoak (paterak) sostengatzen dituelarik. Hiru laurdeneko tunika errektangularra janzten du.
Durrumako San Roman elizako aztarnak
Durrumako elizan gauzatutako hainbat erreformetan aurkitu ziren, Antzinako euskaradun bi estela aurkitu ziren 1994an. lanetan 28 estela dokumentatu ziren guztira, 31 zati ezberdinetan. Durrumakoa, Arabako multzo epigrafiko garrqantzitsuenetarikoa da Araban. Hau dio Ana Echevarriak, Arabako epigrafeen bere artikuluan :"No obstante contamos con cuatro centros importantes: Constrasta, Iruña, Luzcando y San Román, en los que se concentran la mayoría de las inscripciones alavesas que, si bien su vo- lumen de material no es comparable al de otras zonas peninsulares de mayor romanización como Tarraco, constituyen uno de los mayores conjuntos epigráficos del País Vasco."
Inskripzioa
D(IIS) M(ANIBUS)
LUTBEL
SCOTTIO
ANN (ORUM) LXXI
UXOR MARITO
PIENTISS(I)MO
H(IC) S(ITUS) ES(T)
Itzulpena
71 urte (zituen) Lutsbelcottiren Manes jainkoei (eskaini dio estela hau) bere emazteak bere senar maitekor maitekorrari. Hemen datza.
Izenaren ezaugarriak
Lutbelscottio protoeuskarazko izen bat izan daiteke. Seguruenik hiru elementuetan ezberdinduta dago: lut, bels, cottio. Antzeko adibideak agertzen dira Akitanian: (H)arbelsis, Aherbelste edo Bonbelex, adibidez. Termino honek (bels, belex, beles) beltz hitzarekin zerikusia izan dezake. Iberieran ere agertzen da, Belesdileis edo Bilesiton kasuetan, adibidez.
Lut- terminoa Numantziako gerrari buruzko Apianoren aipu batean (Lutia), moneta zeltiberiarretan (Lutiakos) eta Luzaga-ko brontzean (lutiakei) agertzen da.
20. estelan aurrera begiratzen duen gizaki baten irudia dago baita ere, bi besoekin zehaztugabeko objektuak sostengatzen dituelarik. Bere eskuineko besoaren gainean goraldian dagoen ilargi bat dago, alderantziz jarrita. Tunika trapezoidal bat janzten du.
Luntbelsarren idazkuna
Inskripzioa hurrengoa da:
D(IIS) M(ANIBUS)
LUNTBEL
SAR AN(N)O(RUM) LXXI
Itzulpena
71 urte (zituen) Luntbelsaren Manes Jainkoei (eskainita)
Iruzkina
Badirudi Luntbelsar-ek lehen aipatutako Lutbelscottio-rekin lotura izan dezakeela, biak izanik protoeuskarazko antroponimoak. -ar terminoa Akitaniar (Orcotarris edo Hotarris ), Nafar (Vmmesahar edo Abisunhari) eta izen iberiarretan (Carinabar o Isbadaris) agertzen da.
Ahaideak izango ziren, seguruenik, indigenen onomastikan ohikoa baita semeak bere aitaren izenaren zati bat eramatea, Akitaniako Bonbelex/Harbelexsis-en kasuan gertatzen den bezala.
Yuki Tazawa
Hainbat futbol taldetan jokatu du, esaterako Consadole Sapporo.
Annuminaseko zetrua
Annuminaseko zetrua, Arnorreko errege Dunedainen artean erregetzaren ikur nagusia zen, antzinako numenortarrek bezala, ez baitzuten koroarik erabiltzen. Numenorren, Anduniëko jaunen haga izan zen, Erdialdeko Lurraldera, jaun hauetako azkena izan zen Amandilen seme zen Elendilek Numenor urpean hartu ostean. Numenorreko erregeen jatorrizko zetrua, Ar-Phârazonek Aman eraso eta, erregea, bere armadarekin batera muinoen azpian harrapatua geratu ostean galdu zen.
Zilarrezko haga bat zen, eta Eraztunaren Gerraren garaian, Erdialdeko Lurraldean kontserbatzen zen Gizakiek eginiko gauzarik antzinakoena zen, 5.000 urte baino gehiago baitzituen Aragornengana iritsi zenean. Elrondek zaindu zuen, Narsilen zatiekin eta Barahirren eraztunarekin batera, Rivendelen, eta Aragornek garaipena lortu eta hau errege koroatu arte mantendu zuen. Orduan, Minas Tirithen eman zion, eta, horrela, bi ikurrak lortu zituen. Gondorreko erregeen koroa eta Arnorreko erregeen zetrua. Honela, Aragorn, Erresuma Bateratuko errege izendatua geratu zen.
Kanpo estekak
List of Middle-earth objects
Nenuial
Nenuial da sindarinezko izena, eta "Ilunabarraren Aintzira" esan nahi du. Nen (NEN erroa; "ura" edo "aintzira") eta uial (YU eta KAL erroak; "Ilunabarra") hitzez osatua.
Annuminas, Arnor erresumako antzinako hiriburua, laku honen hegoaldeko ertzean eraikia izan zen.
Amelia Tiganus
Amelia Tiganus (Galați, Errumania, 1984ko martxoaren 11) aktibista feminista da. Emakumeen salerosketa tik bizirik ateratakoa, abolizionista da eta Feminicidio.net plataformako koordinatzailea izan zen.
Bizitza
Tiganus Errumanian jaio eta hazi zen. 13 urte zituela, eskolatik etxerako bidean bortxatu zuten eta geroztik bere ibilbidea aldatu zen. Ez zuen lotsagatik salatu eta bortxatekek jarraitu zuten. Irakasle edo medikua izan nahi zuen baina ikasketak utzi zituen. 17 urterekin lagun batek kaptatu zuen eta, egoerak bultzatuta, bere proposamena onartuz Iberiar Penintsula aldera abiatu zen. 2002 an hasi zen prostituzio an Alacante n. Bost urtez 40 prostituzio etxe baino gehiagotan aritu zen, Euskal Herrikoetan barne. 2007 an azken hauetariko batean zegoela, prostituzioa uztea erabaki zuen eta geroztik Gipuzkoan bizi eta taberna batean lan eginez, aldi berean aktibismo feministan murgildurik dirau.
Aktibista feminista
Prostituzioa utzi eta denbora batera Tiganus feminismoaren ildo teorikoak ezagutzen hasi zen. Hori dela eta, berak bizitakoei bestelako interpretazioa ematen hastean, aktibismora bideratu zituen bere esku hartzeak. 2015 etik aurrera Feminicidio.net webgunearen egitasmoaren koordinatzailea izan da hiru urtez prostituzioaren kontsumoa saihesteko sentsibilizazio tailerrak zein hausnarketarako baliabideak hedatuz. Prostituzioan diharduten andreen bizimodua hobetzen laguntzearen aldekoa da, baita aldi berean prostituzioa desagertzeko urratsak ematearen defendatzailea ere. Espainia kalifikatzen du estatu proxeneta gisa, eta prostitutzoarekin amaitzeko uste du putazainak erasotzaile gisa zigortu edo interpelatu behar direla. Tiganusen aburuz hezkuntza, eta zehazki hezkuntza afektibo-sexuala, oso txikitatik ezarri beharko litzateke. Eta are gehiago, pornografia nerabeen artean hain presente dagoenetik. Horregatik, irtenbide bakarra -zaila dela onartu arren- pornoa ere ezeztatzea litzateke. Euskal Herriko Mugimendu Abolizionistako (EHMA) kide da.
Estatu mailan zein Latinoamerikan antolaturiko kongresuetan parte hartzen du eta hitzaldiak ematen ditu bere bizipenetatik abiatuz eta prostituzioaren abolizioaren aldeko diskurtso ak sustatuz.
Xintiandi
Xintiandi (txineraz: 新天地; pinyineraz: xīn tiān dì) Shanghaiko oinezkoentzako gunea da, Shui On Land sustatzaileak inguruko shikumen (txinako etxe tradizionalak) berriztu eta bertan denda, liburutegi, eta hainbat denda egoikitzeko lanak egin zituen. Gaur egun Shanghaiko gunerik ezagunenetakoa da.
Víctor Ullate
Víctor Ullate (Zaragoza, ) espainiar dantzaria eta koreografoa da. Ballet klasikoko ikasketak egin zituen Zaragozan. 1961etik 1965era, Antonio Ruiz Solerren konpainiarekin aritu zen Europako zenbait hiritan dantza-emanaldiak eskaintzen, hainbat maisurekin ballet-ikasketak sakontzen zituen bitartean. 1966tik aurrera, Ballet du XXe siècle konpainian aritu zen. 1978an, Espainiako Ballet Klasiko Nazionalaren zuzendaritza hartu zuen, bere emazte Carmen Rocherekin batera, dantzaria eta irakaslea hura ere. 1983ra arte, talde horretako zuzendari artistiko gisa aritu zen, eta, gero, Víctor Ullate izeneko dantza-eskola eta balleta sortu zituen, hurrenez hurren. 1989an, Dantzaren Sari Nazionala eman zioten. Dantzari bakarlari eta lehen dantzari gisa, Béjarten koreografiak interpretatu ditu, batez ere: Romeo eta Julieta, Ez lore ez koroa eta Koreografia-eskaintza. Halaber, paper nagusiak jokatu ditu hainbat eta hainbat ballet klasikotan: Beltxargen aintzira eta Loti ederra lanetan, esaterako. Koreografo gisa egin dituen lanen artean, aipagarriak dira Fernando Sorren Sentimenduak, Mendelssonen Egunsentia, J. Massoren Sustraitzea, B. Hermanen Psikosia eta F. Chuecaren Madrildik zerura. Beste zenbait obra: El Amor Brujo (1994), Don Quijote (1997), Coppelia (2008) eta El arte de la danza (2010).
Silurus asotus
Silurus asotus Silurus generoko animalia da. Arrainen barruko Siluridae familian sailkatzen da.
Ceceo
Ceceo (zizipaza) fenomeno linguistiko bat da. Gaztelaniaz, /s/ eta /θ/ penintsulako gaztelaniaren fonemak (bigarrena Gaztelako gaztelaniaz < z> hotsa da) modu berean ahoskatzen dituzte, hau da, [s̪̟] hortz-txistukari gisa ([θ] frikari horzkari ahoskabearen antzekoa, fonetikoki berdina ez bada ere).
Oso gutxitan gertatzen den arren, Latinoamerikako zenbait tokitan ere aurkitu izan da ceceoa. Adibidez, Puerto Ricon, Hondurasen eta Venezuelan.
Bon Scott
Ronald Belford Bon Scott (1946ko uztailaren 9a, Forfar -1980eko otsailaren 19a, Londres) eskoziar hard rock abeslaria, letra-egilea, gaitajolea eta bateria-jotzaile bat izan zen. Gehienbat 1974 eta 1980. urte bitartean mundu mailan oso ospetsua den AC/DC australiar musika taldeko abeslaria izateagatik ezaguna da, halere Fraternity, The Valentines eta The Spektors taldeetako kidea ere izan zen.
Nahiz eta Eskozian jaioa izan, Erresuma Batuan askok bezala 1952an bere familia Australiara lekualdatu zen. Han oso gazte zelarik danborra eta gaita jotzen ikasi zuen. Bere izaera erreboltariaren ondorioz, bizi osoz agintearekin beti arazoak izan zituen, horrela bada, 15 urterekin eskolatik kanporatua izan zen, denbora labur batez Fremantleko espetxean egon zen. Poliziari gezurrezko nortasuna emateagatik, zainketa legaletik ihes egin eta 12 galoi petrolio ebasteagatik Riverbank gaztetxoen espetxean sartu zuten. Denbora laburrez Australiazko Gudaroztean zerbitzatu zuen, baina gizarteratzeko gabezia zuela eta, kaleratua izan zen.
Heriotza
1980eko otsailaren 19ko gauan, Bon Cadem auzoko Candem musikalera joan zen (gaur egun Candem Palace dena) eta goizeko hirurak aldera bera eta musikariak Victoria auzoan zuen etxera eramateko eskeintza egin zion bere lagun Alistair Kinear autoan sartu eta etxe aldera joan ziren. Bidaian zehar, Kinearrek Bon lokartu egin zela ohartu zen, hau goizeko ordu txikietan zurrutean ibilitako persona batengan zeharo arrunta zen. Baina behin etxera ailegatu ondoren, Kinearrek ezin izan zuen musikaria autotik atera ahal izan, eta Scott esnatzea lortu ezinda, bere etxera eramateko erabakia hartu zuen, 15 ordu geroago, autora itzuli eta bertan Bon konorterik gabe topatu zuen, Kinearrek izuturik, Kings College ospitalera eraman zuen. Baina jada amets txarra egi bilakatu zen eta Bon hila zegoen. 33 urte zituen. Bere heriotzaren arrazoia "intoxikazio etilikoa" eta "istripuzko heriotza" izan ziren, "Bronkoaspirazioa", hots, botaka egin eta bere okadarekin ito zen, azken esames hau urte batzuk beranduago Kinearrek rock aldizkari batean ukatu zuen. Halere gertakari hau rockaren historiako esamesen artean sarritan aipatu ohi da.
José Luis Sanz-Magallón
José Luis Sanz-Magallón Hurtado de Mendoza (Zarautz, 1926ko urriaren 2a - Madril, 2000ko abuztuaren 7a) euskal herritar arkitekto eta margolaria izan zen.
Arkitektura ikasi ondoren, margolanak egiteari ekin eta, egun, bere lanak hainbat museotan daude, tartean Nafarroako museoan edota San Telmo museoan.
1967an San Adriango markes izendatu zuten.
Jim Hogg konderria (Texas)
Jim Hogg konderria (Jim Hogg County) Texasko konderri bat da, Ameriketako Estatu Batuetan. Hiriburua Hebbronville da. 2010eko zentsuaren arabera 5,300 biztanle zituen, NaN kilometro koadroko azaleran.
Geografia
Jim Hogg konderriak 294,268 kilometro koadro ditu. Horietatik 9 ura dira. Beste 294,258 lurra dira. Biztanleria dentsitatea 1,8 da.
Silurus biwaensis
Silurus biwaensis Silurus generoko animalia da. Arrainen barruko Siluridae familian sailkatzen da.
Leon I.a Armeniakoa
Leon I.a Armeniakoa (1080-1140ko otsailaren 14a) Ziliziako armeniar erreinuaren nagusia izan zen 1187tik 11981199ra. Mendietako Jauna izenarekin ere ezaguna da.
Leon, bere arbasoak bezala, Armeniaren hedapenari ekin zion, batez ere Mediterraneorantz, Antiokiako printzipeekin gatazkak sortuz 1135 aldera, Saravantikar konkistatu zuenean. Hurrengo urtean Raimundo Antiokiakoak bera hartu eta askatzeko dirua eskatu zuen. Bere semeek askatasuna lortzen saiatu ziren baina azkenean ordaindu zuten.
1137an Joan II.a Komnenoren inbasioa zela eta Tauros mendietara ihes egin zuen eta bertan berriro preso hartu eta Konstantinoplara eraman zuten. Bertan hil zen 1140an. urtean. Bere semea zen Esteban I.a Armeniakoak hartu zuen bere kargua, eta bere beste semea zen Thoros II.a Armeniakoak erregetza.
Miguel Lizarazu
Miguel Lizarazu Sarriegi (Usurbil, 1924ko azaroaren 18a - 2002ko abenduaren 24a), euskal txirrindulari profesionala izan zen 1942tik 1948 arte. 13 garaipen lortu zituen.
Bere anaia zen Sotero txirrindulari profesionala ere bazen.
Errepidean ez ezik ziklo-krosean ere aritu zuen. Azken modalitate honetan lau aldiz lortu zituen Espainiako Ziklo-Kros Txapelketak.
Pietatea (Riberaren margolana)
Pietatea, Jusepe de Riberak (lo Spagnoletto) olio-pinturaz oihal gainean egindako margolana da. 157 x 210 cm-ko luze-zabala du, 1633an izenpetu zen, eta halako datakotzat jotzen dute. Gaur egun Madrilgo Thyssen-Bornemisza Museoan dago gordeta.
Gai eta izenburu berarekin egilearen beste bi margo-oihal gordetzen dira. Bat, Napoliko San Martino Museoan; bestea, Londresko National Galleryn.
Oberwil (Basilea Herrialdea)
Oberwil Suitzako udalerria da. Basilea Herrialdea kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Agencourt
Agencourt Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 0 biztanle zituen.
Biztanleria
2007an Agencourt udalerrian erroldatutako biztanleak 395 ziren. Familiak 128 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 64 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 135 etxebizitza zeuden, 127 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 125 etxeak ziren eta 8 apartamentuak ziren. 127 etxebizitza nagusietatik 109 bere jabearen bizilekua ziren, 16 alokairuan okupaturik zeuden eta 2 doan lagata zeuden; 5 etxek bi gela zituzten, 17 etxek hiru zituzten, 27 etxek lau zituzten eta 78 etxek bost zituzten. 84 etxek euren parking plaza propioa zuten azpian. 48 etxetan ibilgailu bat zegoen eta 71 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 297 ziren, horien artean 168 aktiboak ziren eta 129 inaktiboak ziren. 168 pertsona aktiboetatik 160 lanean zeuden (85 gizon eta 75 emakume) eta 8 langabezian zeuden (2 gizon eta 6 emakume). 129 pertsona inaktiboetatik 31 erretiraturik zeuden, 38 ikasten zeuden eta 60 "bestelako inaktibo" gisa sailkaturik zeuden.
Diru sarrerak
2009an Agencourt udalerrian 125 unitate fiskal zeuden, 330,5 pertsonek osaturik. Pertsona bakoitzeko diru-sarrera fiskalaren mediana urteko 20.858 euro zen.
Ekonomia jarduerak
2007an zeuden 10 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 3 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.
2009an zeuden norbanakoentzako 4 zerbitzu publikoetatik, 1 margolaria zen, 1 iturgina, 1 argiketaria eta 1 jatetxe.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Elke Sommer
Elke Sommer (Berlin, ) alemaniar aktorea da, zineman eta telebistan aritutakoa. Bere ibilbidea Hollywood eta Europa artean egin zuen.
Conquest of the Planet of the Apes
Conquest of the Planet of the Apes (euskaraz Simioen Planetaren Konkista) 1972ko J. Lee Thompson britainiar zinema zuzendariak zuzendutako zientzia-fikziozko film bat da. Roddy McDowall, Don Murray, Ricardo Montalbán, Natalie Trundy eta Hari Rhodes aktoreek antzeztu zuten.
Planet of the Apes (1968), Beneath the Planet of the Apes (1970) eta Escape from the Planet of the Apes (1971) filmeen jarraipena da, era berean, Battle for the Planet of the Apes (1973), Planet of the Apes (2001), Rise of the Planet of the Apes (2011), Dawn of the Planet of the Apes (2014) eta War for the Planet of the Apes (2017) jarraipenak izan ditu.
Argumentua
1991, Ipar Amerika. Birus batek txakur eta katu guztiak hil ondoren, tximinoak etxeko animalia berriak bilakatu dira. Halere, tximino hauek esklabo gisa erabiliak izango dira. Hogei urtez guzti honetatik at, Zira eta Corneliusen semea den Armandok (Ricardo Montalban) gizakiek beretarrei eman dien tratu txarraz ohartuko da. Poliziak Armando atxilotzen duen bitartean, Zesar (Roddy McDowall) tximinoen artean babestuko da. Orduan gainontzeko tximinoei elkarbanatzea, gogoeta egitea eta batez ere matxinatzeko ezinbesteko beharra izaten irakatsiko die.
Mikhail Dovgaliuk
Mikhail Dzhavanshirovitx Dovgaliuk errusieraz Михаил Джаванширович Довгалюк, (Mosku (Errusia) 1995eko ekainaren 3a) igeriketan aritzen den kirolari errusiarra da.
Olinpiar Jokoak
2020ko Udako Olinpiar Jokoetan, Tokio 2020an (Tokio), domina bat eskuratu zuen ROC ordezkatzen. 4x200m estilo libre errreleboan zilarrezkoa lortu zuen ROC taldearekin 7.01,81eko denborarekin Erresuma Batuko taldearen atzetik (urrezkoa, 6.58,58koarekin) eta Australiakoaren (brontzezkoa, 7.01,84koarekin) aurretik sailkatuz. Hauek osatu zuten ROCeko taldea: Martin Maliutin, Ivan Girev, Jevgeni Rylov, Mikhail Dovgaliuk, Aleksandr Krasnykh eta Mikhail Vekovistxev-ek. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.
Urarte
Urarte Arabako Bernedo udalerriaren erdialdean dagoen herria da, Trebiñu ipar, mendebal eta hegoaldean, Markiz ekialdean eta Izkiko natura parkea hego-ekialdean mugakide dituena.
Urartek alboetan ditu iparraldetik datorren Ihuda ibaia eta ekialdetik datorren haren ibaiadar bat; hortik datorkio herriari izena.
Historia
1025ko Donemiliagako goldean Uarte dokumentatzen da.
Garraio
Eskualdeko Garraioa sareak linea bat ditu herrian:
Elizak
Herriko eliza nagusia Asuntzioarena da, jatorriz XIII. mendekoa, eta bestela Larrauriko ama birjinaren baseliza herriko kanpoaldean dugu, iparraldean.
Kobak
Markizen bezala, Urarten ere Erdi Aroko hainbat kobazulo artifizial daude, eremutar jatorrizkoak eta grabatu ugarirekin.
Jaime de Salazar y Acha
Jaime Salazar y Acha (Donostia, 1947ko abuztuaren 16a) euskal historialari eta genealogista da.
Familia jatorria
Bere aita, Bernardo de Salazar y García-Villamil (Madril, 1906ko azaroaren 23a - Madril, 1992ko apirilaren 5a), Zuzenbidean lizentziatua, Bartzelonako kondearen aholkulari pribatua eta bere etxeko kidea, eta ama ( Donostian ezkondua, 1939ko abuztuaren 4a) María del Carmen de Acha y Sánchez-Arjona zen ( Madril, 1916ko urriaren 21a - Ciudad Rodrigo, 2013ko uztailaren 10a), Achako II eta III markesen arreba, Arjona Etxea markesaren ama biloba eta bi aldiz Ríocabado markesaren birbiloba.
Biografia
Donostian jaio zen 1947ko abuztuaren 16an, eta zuzenbidean doktorea da, Maltako Ordenako ohorezko eta debozioko zalduna da, eta Madrilgo Nobleziako Errege Kidegoko zalduna. Eta Madrilgo Heraldika eta Genealogia Errege Akademiako kide osoa eta Historiako Errege Akademiako kide osoa ere bada.
Lidrezing
Lidrezing Frantziako udalerri bat da, Mosela departamenduan dagoena, Ekialde Handia eskualdean. 2013an biztanle zituen.
Biztanleria
2007an Lidrezing udalerrian erroldatutako biztanleak 95 ziren. Familiak 44 ziren, horien artean 13 pertsona bakarrekoak ziren (13 bakarrik bizi ziren gizonak), 9 seme-alabarik gabeko familiak ziren, 13 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du: